Ista despenalización en o Codigo Penal de 1791 influyó directament u indirectament (por o suyo succesor, o Codigo Penal de 1810) a numerosos países vicins, notablement a os Países Baixos, Belchica, Espanya e Italia, e numerosos estatos alemans antes d'a unificación de 1871. A Bavera independent, dende 1813 chus a influencia d'o Codigo Penal francés, heba adoptato lo modelo churidico francés de no criminalización d'a homosexualidat en l'ambito privato. O Gran Ducato de Baden e Wurtemberg lo fizon aprés 1815, o Reino de Hannover e o Ducato de Brunswick aprés 1820, entre que os países alemans d'o Norte yeran represivos (o Prusia, o Reino de Saxonia e as ciudatz estatos d'Hamburgo e Bremen) e criminalizoron os actos homosexuals entre hombres, mesmo por actos en l'ambito privato. L'estatuto de l'Imperio Austriaco yera unico en Europa central, car penalizaba os actos homosexuals en l'ambito privato, no solo entre hombres, sino también entre mullers.